पानी-सीवरेज और सड़कों के लिए मिलेंगे 300 करोड़
गुड न्यूज
जालंधर | विधानसभाचुनाव 2017 से करीब एक साल पहले अवैध कालोनियों को भी राहत मिलेगी। सरकार ने जालंधर सिटी में विकास के लिए 300 करोड़ रुपए की ग्रांट मंजूर की है। 100 करोड़ रुपए वाटर सप्लाई और सीवरेज पर खर्च होंगे। 200 करोड़ रुपए सड़कों, पार्क, स्ट्रीट लाइट्स पर खर्च होंगे। ग्रांट का अधिकतम हिस्सा अवैध कालोनियों पर लगेगा। नगर निगम अवैध कालोनियों पर सीधे विकास नहीं करवा सकता इसलिए विधायकों के माध्यम से काम करवाया जा रहा है।
बस्ती बावा खेल सड़क को चौड़ा करने के लिए 70 फुट जगह चाहिए। लोग जमीन छोड़ रहे हैं लेकिन कुछ बिना मुआवजा जमीन देने को तैयार नहीं हैं। पहले एलिवेटेड रोड बनाने की योजना थी लेकिन लोगों की मांग को देखते हुए नगर निगम ने फोर लेन पर काम करना तय किया है। एलिवेटेड रोड के लिए 55 करोड़ रुपए मंजूर हुए थे। कानूनी रुकावट आई तो नए साल में बस्ती बावा खेल फोर लेन हो जाएगी।
जनवरी में ही टेंडरिंग शुरू होने के बाद फरवरी में सीवरेज, वाटर सप्लाई, पार्कों का काम शुरू होगा। कंकरीट की सड़कें भी फरवरी में शुरु हो सकती हैं। डिप्टी सीएम सुखबीर बादल के स्पेशल प्रिंसिपल ने विधायक मनोरंजन कालिया, केडी भंडारी, भगत चूनी लाल के बेटे मोहिंदर भगत, विधायक परगट सिंह, ट्रांसपोर्ट मंत्री अजीत सिंह कोहाड़, अविनाश चंद्र और बाकी विधायकों से काम की प्राथमिकता सूची बीते हफ्ते ले ली थी।
वाटर सप्लाई और सीवरेज के 100 करोड़ तो अवैध कॉलोनियों में ही लगने हैं। विधायकों को ग्रांट देकर सरकार ने लोगों को खुश करने की कोशिश की है। कमान डीसी को दी है, इसे तेजी से काम करवाने की कवायद माना जा रहा है। निगम पर लग रहे भ्रष्टाचार के आरोपों से भी बचा जा सकेगा। पंजाब इंफ्रास्ट्रक्चर एंड डेवलपमेंट बोर्ड लोन ली राशि में से शहरों को ग्रांट भेजेगा। जनवरी के पहले हफ्ते में रुपया जाने की आशा है।
नए साल में मिलेंगे बृज नगर आरयूबी और बावा खेल फोर लेन
सिटीके लोगों को नए साल में बृज नगर आरयूबी और बस्ती बावा खेल रोड फेर लेन के रूप में मिल जाने की उम्मीद है। चंदन नगर आरयूबी का काम तेजी से चल रहा है। रेल लाइन के नीचे बाक्स बनाने का काम पूरा हो चुका है। रैंप बनाने का काम चल रहा है। अगस्त में चंदन नगर रेल अंडर ब्रिज ट्रैफिक के लिए खोल दिए जाने की उम्मीद है। आरयूबी पर 45 करोड़ रुपए खर्च आएगा।
स्मार्ट सिटी बनने से पहले शहर में विकास की कवायद
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva